Document ID: 31981R3700

KOMISSION ASETUS (ETY) N:o 3700/81,
annettu 23 päivänä joulukuuta 1981,
Itävallan ja Suomen kanssa tehtyjen juustosopimusten soveltamista koskevista väliaikaisista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 14 artiklan,
ottaa huomioon Itävallan ja Suomen kanssa tehtyjen juustoja koskevien järjestelyiden soveltamista koskevista väliaikaisista toimenpiteistä 15 päivänä joulukuuta 1981 annetun neuvoston asetuksen (ETY) N:o 3661/81(),
sekä katsoo, että
maidon ja maitotuotteiden maksuja laskettaessa sovellettavista tuoteryhmistä ja erityissäännöksistä sekä yhteisestä tullitariffista annetussa neuvoston asetuksessa (ETY) N:o 2915/79(), sellaisena kuin se on viimeksi muutettuna asetuksella (ETY) N:o 3268/81() sekä tiettyjen maitotuotteiden hyväksymisen edellytysten määrittelystä tiettyihin tariffinimikkeisiin 18 päivänä joulukuuta 1979 annetussa komission asetuksessa (ETY) N:o 2965/79(), sellaisena kuin se on viimeksi muutettuna asetuksella (ETY) N:o 1898/81(), säädetään Itävallasta ja Suomesta tuotuihin juustoihin sovellettavista tämänhetkisistä toimenpiteistä,
nämä toimenpiteet on mukautettava 1 päivästä tammikuuta 1982 sovellettaviin sopimuksiin,
näihin mukauttamisiin on sisällytettävä maksujen vahvistaminen sekä juustojen mukana olevien todistusten osalta noudatettavat erityisedellytykset,
tämänhetkistä IMA 1 -todistusta olisi käytettävä muihin näihin sopimuksiin kuuluviin juustoihin; tässä todistuksessa ei saa enää olla vapaasti rajalla -arvoa koskevia tietoja, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Itävallasta ja Suomesta tuotavien juustojen tuonnissa sovelletaan seuraavia väliaikaisia yksityiskohtaisia sääntöjä:
1. Yhteisen tullitariffin alanimikkeisiin 04.04 A I ja II kuuluville Itävallasta tai Suomesta peräisin oleville emmental-, gruyère-, Sbrinz- ja Bergkäse- juustoille, joiden pienin rasvapitoisuus on 45 prosenttia kuiva-aineesta ja joita on kypsytetty vähintään kolme kuukautta, maksu on 18,13 ECUa 100 kilogrammaa kohti vapaasti rajalla -arvon määrästä huolimatta, jos asetuksen (ETY) N:o 2965/79 näihin juustoihin sovellettavia säännöksiä noudatetaan. Kuitenkaan IMA 1 -todistuksen 15 kohtaa ei täytetä.
2. Yhteisen tullitariffin alanimikkeisiin 04.04 D I tai 04.04 D II a 1 kuuluville Itävallasta tai Suomesta peräisin oleville yksinomaan emmental-, gruyère- ja Appenzell- sekä lisäksi mahdollisesti vihreää alppijuustoa (Schabzigeria) sisältävistä juustoista valmistetuille yksittäispakatuille sulatejuustoille, joiden rasvapitoisuus kuiva-aineesta on enintään 56 painoprosenttia, maksu on 36,27 ECUa 100 kilogrammaa kohti, jos asetuksen (ETY) N:o 2965/79 näihin juustoihin sovellettavia säännöksiä noudatetaan.
3. Yhteisen tullitariffin alanimikkeeseen 04.04 E I b 2 kuuluville Tilsit- ja Butterkäse- juustoille maksu on 55 ECUa 100 kilogrammaa kohti, jos ne ovat peräisin Itävallasta ja jos asetuksen (ETY) N:o 2965/79 näihin juustoihin sovellettavia säännöksiä noudatetaan.
4. Maksu on 50 ECUa 100 kilogrammaa kohti seuraaville Itävallasta peräisin oleville juustoille:
a) yhteisen tullitariffin alanimikkeeseen 04.04 C kuuluville sinihomejuustoille,
b) yhteisen tullitariffin alanimikkeeseen 04.04 E I b 5 kuuluville edam-juustoille (niin kutsuttu Geheimratskäse), joiden rasvapitoisuus kuiva-aineesta on suurempi kuin 40, mutta pienempi kuin 48 painoprosenttia ja jotka ovat kokonaisina enintään 350 gramman painoisia,
c) yhteisen tullitariffin alanimikkeeseen 04.04 E I b 5 kuuluville lehmänmaidosta valmistetuille feta- ja Kefalo-Tyri -juustoille, joiden rasvapitoisuus kuiva-aineesta on pienempi kuin 48 painoprosenttia.
5. Yhteisen tullitariffin alanimikkeeseen 04.04 E I b 5 kuuluvalle Suomesta peräisin olevalle Finlandia-juustolle, jonka pienin rasvapitoisuus on 45 painoprosenttia kuiva-aineesta, jota on kypsytetty vähintään 100 päivää ja joka on vähintään 30 kilogramman painoisina suorakulmaisina kimpaleina, maksu on 18,13 ECUa 100 kilogrammaa kohti.
2 artikla
1. Niiden tuotteiden osalta, jotka kuuluvat yhteisen tullitariffin alanimikkeisiin:
- 04.04 A II
ja
- 04.04 D II a 1
edellä 1 artiklan 1 ja 2 kohdassa vahvistetun maksun saaminen edellyttää edellä kuvatun IMA -todistuksen esittämistä tapauskohtaisesti alanimikkeisiin:
- 04.04 A I
ja
- 04.04 D I
kuuluville juustoille.
2. Edellä 1 artiklan 4 ja 5 kohdassa tarkoitettujen juustojen osalta maksun saaminen edellyttää IMA 1 -todistuksen esittämistä, jossa on oltava tämän asetuksen liitteen maininnat.
3. Asetuksen (ETY) N:o 2965/79 säännöksiä sovelletaan 1 ja 2 kohdassa tarkoitettuihin tuotteisiin.
4. Edellä mainitut todistukset antaa:
- Itävallan osalta Milchwirtschaftsfonds ja Österreichische Hartkäse Export-Gesellschaft yhdessä tai erikseen,
- Suomen osalta Maitotaloustuotteiden tarkastuslaitos.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1981.

Labels: 3
18
17